PLINl^: NATURAL HISTORY 



sed tamen inter vina operaria numerantur. tria 

 eorum genera : decuma parte aquae addita quam 

 quae musti expressa sit, et ita nocte ac die made- 

 factis vinaceis rursusque prelo subiectis ; alterum, 

 quomodo Graeci factitavere, tertia parte eius quod 

 expressum sit addita aquae expressoque decocto ad 

 tertias partes; tertium est faecibus vini expressum, 

 quod faecatum Cato appellat : nullum ex his plus 

 quam annui usus. 



87 XIII. Verum inter haec subit mentem, cum sint 

 genera nobilia quae proprie vini intellegi possint 

 Lxxx fere in toto orbe, duas partes ex hoc numero 

 Italiae esse, longe propterea ^ ante cunctas terras ; 

 et hinc deinde altius cura serpit, non a primordio 

 hanc gratiam fuisse, auctoritatem post dc urbis 



88 annum coepisse. XIV. Romulum lacte, non vino, 

 Hbasse indicio sunt sacra ab eo instituta quae hodie 

 custodiunt morem. Numae regis Postumia lex est : 

 Fino rogum ne respargito, quod sanxisse illum propter 

 inopiam rei nemo dubitet. eadem lege ex inputata 



^ V.l. praeterea longe. 

 244 



